אהרן גולדשטיין

אהרן גולדשטיין (19 בדצמבר 1902 - 12 באוקטובר 1976), קבלן בניין וחבר הכנסת.

חייו 
אהרן גולדשטיין נולד ב-19 בדצמבר 1902 בזלטופול שבאוקראינה. היה פעיל בתנועת "החלוץ העברי". עלה לארץ בשנת 1921 ביחד עם רעייתו מרים, אחיו שלמה וגיסתו זינה. היה חבר גדוד העבודה. עבד כפועל בניין וביחד עם אחיו שלמה, היה ממייסדי שכונת בורוכוב וגבעתיים ואף שימש, תקופות מסוימות, כיו"ר הוועד המקומי של שכונת בורוכוב. היה חבר ההגנה.

משנת 1933 עבד כקבלן בניין, וביחד עם אחיו ייסד את חברת הבניה "האחים גולדשטיין". שלושת האחים, אהרן, שלמה ונפתלי היו שותפים בחברה, אשר הפכה לאחת מחברות הבניה הגדולות בישראל. בשנת 1952 נבחר ליו"ר התאחדות הקבלנים והבונים בישראל.

היה ממייסדי המפלגה הליברלית וחבר מרכז המפלגה, ושימש כחבר בכנסת החמישית (חלקית), השישית והשביעית בין השנים 1963 ועד 1973. שימש חבר בוועדת הכלכלה, ועדת העבודה והרווחה וחבר בוועדת הכספים של הכנסת.

אהרן גולדשטיין נפטר בביתו בגבעתיים, בשנת 1976.

קישורים חיצוניים

הערות שוליים 

חברי כנסת מטעם המפלגה הליברלית הישראלית
חברי כנסת מטעם גח"ל
אנשי העלייה השלישית
קבלני בניין ישראלים
גבעתיים: אישים
מייסדי שכונות בארץ ישראל
חברי הכנסת החמישית
חברי הכנסת השישית
חברי הכנסת השביעית
אישים הקבורים בבית הקברות נחלת יצחק
ישראלים שנולדו ב-1902
ישראלים שנפטרו ב-1976